Årsmelding 2023

# Målsetting for arbeidet:

At barna skal bli grunnfestet og trygge i troen på Jesus, og at de skal utvikle en levende tro som holder- gjennom hele livet.

Og at søndagsskolen skal bli noe barna gleder seg til, og være et sted der de utvikler vennskap på kryss av alder, skole og bosted

# Navn på medlemmer i styret/ledelsen:

# Søndagsskolelederne er Martine Nygård, Solbjørg Hillesund, Aud Miriam Høksaas, Yenny M Johnsen, Veronika Tjelle og Marianne Frivold. Olav Tjelle sluttet høsten 2023 da vi gjorde om på gruppeinndelingene, men har sagt seg villig til å ta en ungdomsgruppe dersom vi trenger det en søndag iblant

# Antall styremøter/samlinger:

# 2 ledersamlinger, og 21 søndagsskolesamlinger. (13 på våren, og 8 på høsten)

# Antall fremmøtte gjennomsnittlig i styremøter og samlinger

# På søndagene er det veldig varierende oppmøte. Oftest mellom 5 og 10 på den minste gruppa (3-10 år) og 2-5 på den største gruppa (11 år og oppover) Fra oktober har vi delt inn annerledes; Gullivergjengen 2-5 år, og Agentklubben 1.klasse og oppover. Fra ca ungdomsskolealder får de mulighet til å være hjelpeledere. Betalende medlemmer i 2023: 14; ca 7 i hver gruppe. I tillegg har vi en 5-10 barn til som er innom mere varierende.

# Kort rapport fra arbeidet/høydepunkter:

# 2023 har vært et innholdsrikt år, med åpning av eget lekerom i februar 2023, og restart av søndagsskoleopplegget med nye grupper i oktober. Lekerommet er vi alle enige om at er den beste investeringen vi har gjort. Barna koser seg der, og det er enklere å tilby variert aktivitet (som jo trengs når man skal favne både 2 åringer og 5 åringer)

# Å gjøre om på gruppeinndelingen, og igjen starte opp med Sprell Levende-opplegget til søndagskolen, har også vært veldig bra. Vi favner de forskjellige aldrene bedre, og spesielt Agentklubben har fått ting som passer bedre til dem. Det eneste som vi ser er dumt, er at vi ikke klarer å samle ungdommene. Det blir for få på de vanlige gudstjenestene til at man kan ha egen gruppe, og er også litt vanskelig å få dradd de inn som hjelpeledere slik at de får «ordentlige» oppgaver

# I tillegg er vi med på å arrangere dagsleirer sammen med Norkirken Hald. Juni og desember. Veldig positivt

# Planer for neste arbeidsår? Konkrete mål?

Våre planer for det neste arbeidsåret er først og fremst å bygge videre på det vi nå har startet, og bygge fellesskapet mellom barna som kommer. Vi ønsker selvfølgelig også at det skal bli flere som skal finne plassen sin på søndagsskolen, og jobber stadig for at flere skal komme.

Vi har også store ønsker (og et behov) for et eget rom til Agentene (litt tungvint å skulle klargjøre til søndagsskole i samme rom som det bes. Derfor har vi en drøm for 2024 om å få oss en egen agenthule i bakgården. Denne vil jo også kunne brukes som grupperom til andre.

1. **Bønneemner**

1-2 flere søndagsskoleledere

At vi må klare å bygge opp en trofast stamme som utgjør søndagsskolegruppa, slik at det ikke blir et problem at man ikke vil gå fordi man ikke vet om det kommer noen andre man kan være sammen med.

At vi må klare å skape en trygg, grunnfestet tro i barna som kommer

**[Navn leder]**

**Signatur**